Discussió:Llista de monuments del Baix Llobregat

message: El tros copiat són els BCIL.--Pere prlpz (disc.) 15:32, 24 ago 2011 (CEST)

message: La llista marca a la Martorell un monument medieval que anomena Torre de les Hores, cosa que lliga amb el registre de patrimoni https://invarquit.cultura.gencat.cat/card/1124 . Ara bé, les coordenades que sortien anaven a parar al mig d'un hort, fora del nucli urbà.
Mirant d'arreglar-les he trobat dos edificis diferents a Martorell:
* L'anomenat Torre de les Hores, que no és medieval sinó de finals del XIX: http://www.poblesdecatalunya.cat/element.php?e=122 , http://www.fundacio-francescpujols.com/html2/public/portal?showContent=SECCIONS&content=13061 .
* L'anomenat Seny de les Hores o Campanar de les Hores, que sí que té arrels medievals, i que dóna nom a l'altra torre http://www.amartorell.com/html/public/portal?showContent=SECCIONS&content=75843 , http://www.poblesdecatalunya.cat/element.php?e=4113 .
Davant que el registre diu que és medieval, entenc que el bé protegit és el Seny de les hores i corregeixo les coordenades i afegeixo un nom en aquest sentit.--Pere prlpz (disc.) 19:30, 26 ago 2011 (CEST)
thread_title:  Torre de les Hores 

message: L'enllaç extern de la Creu de Terme d'Abrera funciona, però el de la plantilla BIC que genera no, de manera que a les fotos surt malament. Concretament, a :File:Creu de terme.jpg no funciona i no sé arreglar-ho.--Pere prlpz (disc.) 14:23, 25 nov 2011 (CET)
replies: text: És un problema tècnic de plantilles. L'enllaç a diba està inclòs a la plantilla dels BCIL, commons:Template:Bien Catalogado, però no a la dels BCIN/BIC. Són uns pocs casos de BCIN amb codi de diba perquè no tenen codi BIC ni BCIN, no són al registre del ministeri ni a patrimoni.gencat. Es podria afegir, però abans de complicar-les caldria aclarir si realment són BCIN. Està anotat a Viquiprojecte:Monuments/Revisió del registre com a tema general de Catalunya. Al registre del ministeri ja adverteixen que potser falten monuments declarats genèricament, no inventariats abans de la transferència de competències i no inclosos posteriorment si no tenen un expedient individual. En la llei catalana hi ha una disposició transitòria per acabar d'inventariar tots els castells però no diu res de les altres declaracions genèriques. A diba han interpretat que la declaració genèrica de creus de terme està en vigor i per tant totes les que tinguin més de 100 anys d'antiguitat són BCIN. El fet que aquesta creu estigui a IPA sense la indicació BCIN fa sospitar que potser la interpretació de diba no és correcta. Abans de fer res preferiria tenir una resposta de patrimoni.gencat. --V.Riullop (parlem-ne) 18:41, 25 nov 2011 (CET)
thread_title:  Creu de terme (Abrera) - enllaç que no va 

message: Per ampliar tots els monuments de la base IPA, en aquesta comarca n'hi ha un total de 1.386. A continuació poso la distribució per municipis:
                         	N.
Abrera                   	25
Begues                   	29
Castelldefels            	34
Castellví de Rosanes     	25
Cervelló                 	75
Collbató                 	46
Corbera de Llobregat     	46
Cornellà de Llobregat    	60
Esparreguera             	77
Esplugues de Llobregat   	57
Gavà                     	33
Martorell                	78
Molins de Rei            	56
Olesa de Montserrat      	36
Pallejà                  	20
La Palma de Cervelló     	30
El Papiol                	36
El Prat de Llobregat     	67
Sant Andreu de la Barca  	25
Sant Boi de Llobregat    	52
Sant Climent de Llobregat	13
Sant Esteve Sesrovires   	18
Sant Feliu de Llobregat  	213
Sant Joan Despí          	63
Sant Just Desvern        	49
Sant Vicenç dels Horts   	29
Santa Coloma de Cervelló 	24
Torrelles de Llobregat   	21
Vallirana                	34
Viladecans               	25
Seguint el criteri d'escindir els més grans per deixar la llista per sota de 200-250, cal crear 21 llistes per deixar en la resta 9 municipis amb 195 monuments. No hi veig gaires opcions. Ho separem tot en 30 llistes? --V.Riullop (parlem-ne) 20:17, 26 gen 2012 (CET)
replies: text: Jo ho separaria en 30 llistes. Tenir a la llista tots els municipis menys un o menys uns pocs té sentit, però una llista amb nou municipis escampats per la comarca no en té massa.

text: Una alternativa més manejable seria dividir la comarca en conjunts de municipis contigus, però per això hauríem d'inventar-nos divisions més o menys arbitràries de la comarca, cosa que podria ser una font de conflictes si no podem referenciar aquestes divisions.--Pere prlpz (disc.) 21:03, 26 gen 2012 (CET)
replies: text: :Separar-ho en 30 llistes em sembla el millor, pel que heu dit. A més, així cada categoria de municipi (si existeix) tindrà una llista de monuments. --Viaranyestelat (disc.) 23:04, 26 gen 2012 (CET)
replies: text: :: Estic d'acord. A més a més, el municipis amb menys IPA és Sant Climent de Llobregat amb 13 que no són pas pocs.--KRLS , (disc.) 18:56, 29 gen 2012 (CET)
replies: text: :::Totalment d'acord. No és tampoc cap disbarat fer que les llistes per comarques acabin sent pàgines de navegació des de les quals es pugui accedir a cadascun dels municipis individualment. Potser perquè les llistes comarcals no quedin buides només amb les llistes individuals dels municipis i prou s'hi podria fer encabir els BCIN, que és el tipus de protecció "de més categoria", o de més nivell, com vulgueu dir-ne, que no vol pas dir de més qualitat artística, amb la qual cosa acabarien quedant si fa no fa com estaven ara. Llavors els BCIN sortirien en dues llistes, la comarcal i la municipal individual, però tampoc ho trobo desencertat. No sé si pixo gaire fora de test... Jo agafaria aquesta manera de treballar per a la majoria de comarques, compartimentant-les totes per municipis (tant si tenen 15 elements com si en tenen 200), i no deixant els municipis amb més pocs elements com a residuals dins la llista comarcal, si no és que tots els municipis d'aquella comarca tenen relativament pocs elements protegits, i només en destaquen un, dos o tres, i llavors entre tots es pot configurar una llista única. --Enric (discussió) 09:56, 30 gen 2012 (CET)
replies: text: ::::La proposta de l'Enric de dividir-ho tot per municipis en totes les comarques té una lògica impecable. Ara bé, tan per fer les llistes com per imprimir-les, tenir moltíssimes llistes curtes no és gens pràctic. Aleshores, quan hi càpiga tota la comarca en una llista, o quan hi càpiga tota la comarca menys uns pocs municipis, o quan puguem dividir la comarca de manera natural sense inventar res, aleshores jo no dividiria més.

text: ::::Una solució intermèdia seria dividir les llistes en seccions, quan hi hagi més d'un municipi. Així tindríem llistes per municipi encara que ficades dins de la mateixa pàgina. Fins i tot es podria redirigir el títol de la llista del municipi a la secció que toqués, i pels municipis que separem es podria posar el títol de la secció amb un "Vegeu..." a sota.--Pere prlpz (disc.) 10:09, 30 gen 2012 (CET)
replies: text: :::::Prefereixo analitzar cas per cas ja que les comarques estan molt descompensades. Pel Baix Llobregat ja està clar, però no és el mateix per exemple que el Tarragonès. Hi ha alguna comarca amb 1000 monuments i amb municipis que en tenen 2. Ja veurem què hi fem. Repetir els BCIN a la comarca i al municipi em sembla una complicació per mantenir-ho i gestionar-ho. Posar seccions per municipi pot ajudar a identificar els que hi ha i els que són en llista a banda, però això no seria per a aquesta llista, sinó pel Tarragonès. --V.Riullop (parlem-ne) 10:36, 30 gen 2012 (CET)

text: Sí, és millor veure-ho cas per cas, i si es pot agrupar tot en una llista a les comarques que tinguin relativament pocs monuments, doncs millor. Quan hi hagi municipis que sobresurtin, fer-ne pàgines individuals (agafant per exemple la norma que quan passin de 15 o 20 elements, o el que es decideixi, fer-ne una de separada), i si es dóna el cas que algun municipi queda fora de la norma fer que tingui igualment pàgina, si només són tres o quatre els que en queden fora en una comarca. És cert que s'haurà d'anar mirant, vejam què fem en cada cas. I si hi ha agrupacions dins de les comarques que no siguin artificioses, doncs també endavant. Això dels BCIN ho deia perquè quedessin totes les llistes homogènies, però si cada una serà diferent segons el nombre de monuments que hi hagi, els monuments que tingui cada municipi, etc., és a dir segons criteris operatius, llavors no cal mirar homogeneïtats... --Enric (discussió) 10:57, 30 gen 2012 (CET)
replies: text: :El Baix Llobregat quedaria millor separant tots els municipis, com hem dit més amunt. Ara bé, veient com està quedant la llista del Tarragonès (amb seccions) i segons la feina que porti separar els darrers nou municipis del Baix Llobregat, pot ser que no valgui la pena separar-los tots. Si se separen, potser millor, però jo ho deixaria en mans de qui vulgui (o no vulgui) fer la feina d'acabar de separar-los.--Pere prlpz (disc.) 11:33, 30 gen 2012 (CET)
replies: text: ::He anat fent el Baix Llobregat per ordre alfabètic. Els que queden no són els 9 més petits. En tot cas, si ens ho repensem haurem de fusionar-los desprès. --V.Riullop (parlem-ne) 13:01, 30 gen 2012 (CET)
thread_title:  Ampliació i escissió